**המכללה לביטחון לאומי**

**מחזור מ'ו 2018- 2019**

צבא הגנה לישראל

מפקדת המכללות 871
המכללה לביטחון לאומי
טל': 03-7607337
פקס: 03-7607467

**‏יום שלישי 16 אוקטובר 2018**

**הנדון: סיור איו"ש – ישיבת הכנה**

1. בהמשך לישיבת התנעה ראשונה לסיור איו"ש, ובהמשך לישיבת הכנה שנערכה היום בהשתתפות : מד"ר מב"ל, מפק"צ 4, רע"ן הדרכה, רמ"ד ניהול, מפק"צ ומובילי צוות 1 - פקודת הארגון כפי שהוצגה על ידי מובילי הסיור מצוות 1 – מרשימה ואיכותית. לקראת שלב אישורי תוכניות להלן הדגשים וההערות הבאים:
	1. יש להוסיף בלו"ז משך נוסף ב 25.12 באחריות רע"ן הדרכה.
	2. בכל הפקודה יש לעשות שימוש קבוע במונח "פלסטיני".
	3. בכדי לנצל היטב את משכי ההכנה יש להחליף בין התכנים של ימי ההכנה: שמאל ימין ב – 20 לדצמבר ובטחוני ריבוני ב 25 לדצמבר.
	4. יש לאתר נציגות ראויה ואותנטית של ימין ושמאל פוליטי - מרץ מול הבית היהודי כדוגמא.
	5. לזווית הביטחונית ריבונית יש לוודא הגעת האלוף ומתאם הפעולות בשטחים.
	6. פריסה של ארוחת הבוקר בראש העין – לסגור מקום ואחריות.
	7. נדרשת נוכחות רבה יותר של נציגים אזרחיים בסיור עצמו : ליבמן במערת המכפלה, יו"ר המועצה בגוש עציון , ירון רוזנטל ככל הנראה, ובבית אל – נציגי יש"ע אותנטיים, גם על חשבון גורמי צבא או בחלוקה נכונה יותר של הזמן.
	8. אוטובוס ממוגן אחד ולצידו ליווי של רכב מג"ב לפחות בציר 60 , בין השאר גם לפינוי כזה או אחר.
	9. יש לוודא זיכוי על הציוד בנקודת החזור בראש העין – באחריות ניהול המכללה (משקפות , נשקים וכו').
	10. יש לוודא כי ההזמנה למלון רמת רחל מאושרת וסגורה – קריטי ! – באחריות מד"ר מב"ל .
	11. יש לנפק סט מב"ל חורף למשתתפים לפני היציאה לסיור – באחריות ניהול מב"ל.
	12. יש להגדיר שאלת חקר לסיור ולעיבוד הצוותי – שאלת החקר תעסוק במציאות המשתנה בשטחים ובפתרון האפשרי לסכסוך על פי ממצאי הסיור. כל צוות יבחן וימליץ על פתרון במסגרת הצוותית . העיבודים יתנהלו במסגרות הצוותיות ויהיו חלק מהחוברת שתצא בסופו של יום.
	13. הגברת נוכחות משטרתית בערב וליל הסיור בתחנת ראש העין , מקום חניית הרכבים – באחריות משטרת ישראל.
	14. יש לבצע סיור הכנה מדוקדק, לרבות בחינת קיומן ונגישותן של התצפיות המופיעות בסיור.
	15. תשורות לדוברים הפלסטינים – לא תשורות מב"ל רגילות. יש למנות מעניקי תשורות לכל דובר.
	16. במסגרת חומרי הרקע יש לשלוח לינק לספר מילכוד 67 (נמצא ב ICAST).

 בברכה,

 ערן קמין - מדריך

המכללה לביטחון לאומי